สวัสดีค่ะ วิวจากแชนแนล Point of View ค่ะ
โผล่มาชุดนี้ทีไรหลายคนดีใจมากนะคะ
เพราะว่าแปลว่าวิวจะมาเล่าเรื่องราวเกี่ยวกับ The Wizarding World of Harry Potter อีกแล้วนะคะ
ก็คือเกร็ดเล็กเกร็ดน้อยเกี่ยวกับเรื่องแฮร์รี่ พอตเตอร์นั่นแหละ
ซึ่งเรื่องราวที่วิวจะนำมาเล่าเนี่ยนะคะ
หลายคนอาจจะบอกว่าเอ๊ย มันไม่ได้ปรากฏในหนังสือนี่หน่า
เล่ม 1-7 ก็ไม่มี Fantastic Beasts ก็ไม่อยู่
Cursed Child ก็ไม่มี
ไปเอามาจากไหนนะคะ
จะบอกว่าวิวไปเอามาจากเว็บไซต์ชื่อว่า Pottermore ค่ะ
เป็นเว็บไซต์ออฟฟิเชียลของ เจ.เค.โรว์ลิง นะคะ
หรือว่าผู้เขียนแฮร์รี่ พอตเตอร์นั่นเอง
คือเขาจะให้เกร็ดเล็กเกร็ดน้อย เบื้องหลังของแต่ละตัวละครนะ
เผื่อที่จะได้เห็นว่าแบบ เออ โลกเวทมนตร์ทั้งหมดเนี่ย ภาพรวมมันเป็นยังไง
คือเรียกได้ว่าตอนที่เขาแต่งเนี่ย
ในหัวเขามีเยอะกว่าที่เขาแสดงออกมาเยอะเลยนะคะ
ดังนั้นเขาก็จะไปรวบรวมไว้ที่เว็บไซต์นี้ค่ะ
คือหลายคนชอบถามประเด็นนั้นประเด็นนี้
คือบางคนก็มาถามว่าแบบ เอ๊ย แล้วตัวละครนี้มันยังไง มันเกี่ยวข้องอะไรยังไง แล้ววิวไม่ตอบ
นี่ไม่ใช่ว่าหยิ่งหรืออะไรนะคะ คือไม่รู้นะคะ
เพราะว่าในเว็บเขาบางทีเขาก็ไม่ได้เขียนทุกเรื่อง เขาเขียนเฉพาะเรื่องที่อยากให้เรารู้นะคะ
ประมาณนั้นนะคะ คือเรื่องที่เอามาเล่า ไม่ได้แต่งเองนะจ๊ะ
เอามาจากคุณเจ.เค.โรว์ลิง ผู้เขียนจริงๆค่ะ
โอเค ซึ่งวันนี้เชื่อว่าหลายคนเห็นชื่อคลิปด้านล่างแล้วใช่มั้ยคะ
ว่าวิวจะมาเล่าเรื่องราวเกี่ยวกับตระกูลของเดรโก มัลฟอย
ตัวจะว่าเป็นแบบตัวร้ายในเรื่องก็ไม่ใช่ใช่ปะ เพราะว่าตัวร้ายจริงๆ มันก็ต้องเป็นแบบว่า
You-Know-Who คนที่คุณก็รู้ว่าใคร ใช่มั้ย
ทีนี้ถามว่ามัลฟอยเป็นอะไร
มัลฟอยเป็นกึ่งๆคู่กัดของแฮร์รี่ละกันนะคะ
ก็บอกไม่ถูกเหมือนกันว่าเป็นตัวร้ายหรือเปล่า
แต่เป็นตัวละครที่หลายๆคนเนี่ยรักมาก มากมาก
ดังนั้นเรามาดูประวัติของตระกูลนี้กันดีกว่าค่ะ
ว่าตระกูลนี้เป็นตระกูลอะไรยังไง เริ่มต้นมาได้ยังไง
และพัฒนาจนมากระทั่งถึงยุคของเดรโก มัลฟอยได้ยังไงค่ะ
แต่ก่อนอื่นนะคะ ถ้าใครมาดูคลิปนี้เป็นคลิปแรก
ขอบอกว่ามันจะมีเรื่องราวที่สนุกแบบนี้ อีกเยอะแยะเต็มไปหมดเลยค่ะ
ไม่ว่าจะเป็นเรื่องแฮร์รี่หรือว่าเรื่องอื่นก็ตาม
ดังนั้นนะคะอย่าลืมติดตามวิวให้ครบทุกช่องทางก่อนนะคะ จะได้ไม่พลาดเรื่องราวสนุกๆค่ะ
สำหรับวันนี้ถ้าพร้อมจะไปฟังเรื่องราวที่ ทั้งสนุก และก็มีสาระกันแล้วก็
ไปฟังกันเลยค่ะ
พูดถึงตระกูลมัลฟอยนี่นะคะ ต้องเริ่มจากพูดคำว่ามัลฟอยก่อนเลย
คำว่า มัลฟอย เนี่ยนะคะมาจากภาษา Old French ค่ะ
คือภาษาแบบดั้งเดิมของฝรั่งเศส
ซึ่งพูดกันอยู่ที่ฝรั่งเศสทางเหนือ ตอนศตวรรษที่ประมาณ 8-14 นะคะ
จะลงลึกทำไมตอนนั้น เล่าเรื่องแฮร์รี่อยู่นะจ๊ะ อดไม่ได้จริงๆนะคะ
คำว่ามัลฟอยนะคะ ความหมายของมันเหมือนจะ กำหนดเรื่องราวทั้งหมดของตระกูลนี้เลยค่ะ
คือคำว่า มัล เป็น Prefix ใช่มั้ย แปลว่าไม่ดี แปลว่าเลว แปลว่าอะไรอย่างนี้ใช่มั้ย
ส่วน ฟอย เนี่ยมันแปลประมาณว่า ความเชื่อ คือคำว่า Faith นั่นเอง
ดังนั้นเมื่อเอามารวมกันแล้วเนี่ยนะคะ มันแปลว่า Bad Faith
ก็คือความเชื่อผิดๆนั่นเอง
ดังนั้นนะคะ มัลฟอย เนี่ยเป็นตระกูล ที่ค่อนข้างมีความเชื่อ มีความอะไรที่แบบ ในแง่ร้ายอะ
ก็เรียกได้ว่าแต่งขึ้นมาให้เป็นตระกูลตัวร้าย ว่างั้นเถอะนะคะ
เดี๋ยวเรามาดูกันค่ะว่าตระกูลนี้มีวีรกรรมอะไรบ้าง
และสมกับชื่อตระกูลขนาดไหนนะคะ
แทบคนที่อ่านแฮร์รี่ พอตเตอร์เนี่ยทุกคนต้องรู้แน่ๆแหละ ว่าตระกูลมัลฟอยเป็นตระกูลที่ค่อนข้างร่ำรวยเนาะ
ดูเดรโกของเราสิ คุณชายขนาดไหนนะ
ดังนั้นนะคะ ด้วยความที่เป็นตระกูลร่ำรวย ตระกูลผู้ดีเก่า
ก็เหมือนกับผู้ดีเก่าในประวัติศาสตร์ทั่วไปเลยค่ะ
คือเจ.เค.โรว์ลิงเนี่ยแต่งขึ้นมาโดยที่
พยายามจะทำให้โลกของเวทมนตร์ เนียนเข้าไปกับโลกธรรมดาใช่มั้ยคะ
เราย้อนกลับไปดูที่ประวัติศาสตร์อังกฤษนะคะ เราจะเห็นว่าครอบครัวของ Noble Family
หรือว่าเป็นพวกผู้ดีอังกฤษเนี่ย ทั้งหลายเดินทางมาจากที่เดียวกันหมดเลยค่ะ
คือเดินทางมาจากแคว้นนอร์มังดีในฝรั่งเศสนะคะ
มาพร้อมกับ William the Conqueror
หรือว่าพระเจ้าวิลเลี่ยมที่ 1 พระเจ้าวิลเลี่ยมผู้พิชิตแห่งอังกฤษนั่นเอง
ซึ่งพระเจ้าวิลเลี่ยมก็คือเป็นเหมือนกับ
ดยุคแห่งนอร์มังดีในฝรั่งเศสนะคะ
ซึ่งเข้ามาเคลมสิทธิ์การถือครองอังกฤษอะไรอย่างนี้
แล้วก็มีการต่อสู้กับราชวงศ์เก่า อะไรบ้างเล็กๆน้อยๆ
จนกระทั่งได้ชื่อว่า วิลเลี่ยมผู้พิชิต นั่นเอง
วันหลังถ้ามีโอกาสนะคะเดี๋ยวจะมาเล่าให้ฟังค่ะ William the Conqueror
เรื่องนี้สนุกเหมือนกัน เป็นเรื่องในประวัติศาสตร์จริงๆเลยนะคะ
ซึ่งแน่นอนว่าตระกูลมัลฟอยเนี่ย มาพร้อมกับพระเจ้าวิลเลี่ยมเนี่ยแหละค่ะ
และเชื่อกันว่าต้นตระกูลของมัลฟอยที่ชื่อว่า อาร์มานด์
ถึงขนาดที่ว่าเป็นคนสนิทของพระเจ้าวิลเลี่ยม
และแอบใช้เวทมนตร์เล็กๆน้อยๆ ทำให้พระเจ้าวิลเลี่ยม พิชิตเกาะอังกฤษได้ในที่สุดค่ะ
แหมะ เป็นคนสำคัญตั้งแต่ต้นตระกูลเลยนะ
ทีนี้ผลจากการช่วยพระเจ้าวิลเลี่ยมพิชิตเกาะอังกฤษเนี่ย
ทำให้ตระกูลมัลฟอยได้อะไรมารู้มั้ยคะ
ได้ที่ดินขนาดใหญ่มากนะคะ ในดินแดนที่เขาเรียกว่า ดินแดน Wiltshire มาปกครองค่ะ
ซึ่งที่ดินเนี้ยก็ได้มาด้วยวิธีที่ผิดๆอะ
ก็คือเหมือนแบบไปไล่ผู้ถือครองที่ดินเก่าออก แบบชิ่วๆ ฉันจะเอาที่ดินนี้ให้กับตระกูลมัลฟอยจ้า
แล้วตระกูลมัลฟอยก็เลยได้ถือครอง ที่ดินบริเวณนั้นตั้งแต่นั้นมาค่ะ
เรียกได้ว่าก็ร่ำรวยตั้งแต่ต้นตระกูล ถือครองที่ดินบริเวณใหญ่มาก
ในยุคที่แบบ ที่ดินคือทุกอย่างนะ
และตระกูลนี้เป็นตระกูลเก่าแก่ ไล่มาตั้งแต่พระเจ้าวิลเลี่ยมใช่มั้ย
ดังนั้นสะสมมาถึงปัจจุบันนี้ ที่ดินมันก็ขยายขึ้นเรื่อยๆๆ
เช่นเดียวกับทรัพย์สินที่ค่อยๆขยายขึ้นเรื่อยๆๆ
ก็เลยร่ำรวยแบบที่เราเห็นทุกวันนี้นี่ละค่ะ
แหมะ พูดเหมือนเป็นเรื่องจริงเลยเนาะ
เอาเป็นว่าสมมติละกันว่าตอนนี้เราอยู่ในเรื่องอะนะ
ว่ากันว่าตระกูลมัลฟอยเนี่ยนะคะ
ไม่ว่าจะไปอยู่ที่ไหนก็ตามนะ เขาจะเกี่ยวพันกับสองเรื่องด้วยกัน
หนึ่งคือเรื่องของเงิน และสองคือเรื่องของอำนาจ เรียกได้ว่าไม่พลาดเลยนะคะ
ซึ่งความเชื่อผิดๆข้อนึงที่หลายๆคนนึกถึง ตระกูลมัลฟอยคือจะรู้สึกว่าแบบ
มัลฟอยจะต้องเป็นพวกเลือดบริสุทธิ์ รังเกียจมักเกิลต่างๆ ไม่ยุ่งกับมักเกิลเด็ดขาด
จะบอกว่าเป็นความเชื่อที่ผิดค่ะ เพราะว่าจริงๆแล้วมัลฟอยรักมักเกิล
แปลกใจล่ะสิ แต่ไม่ได้รักด้วยใจจริงนะคะ
จริงๆแล้วตระกูลมัลฟอยก็เหยียดมักเกิลนี่แหละ
เหยียดเหมือนที่เราเห็นอยู่ทุกวันนี้แหละ
แต่ในสมัยโบราณ เขายังยุ่งเกี่ยวกับมักเกิลอยู่ แต่เขาเลือก เขาไม่ได้ยุ่งกับมักเกิลทุกคน
เขาจะยุ่งกับเฉพาะมักเกิลคนไหนก็ตามที่ให้สิ่งที่เขาต้องการได้
ก็คือ เงิน แล้วก็ อำนาจ
ดังนั้นเขาจะมองมักเกิลออกเป็น 2 ชนชั้นด้วยกัน
ใครเป็นชนชั้นล่าง ฉันแบบอี๊ พวกมักเกิล
มักเกิลแล้วยังจนอีก แล้วก็เหยียด
ส่วนมักเกิลที่ร่ำรวยหน่อยเนี่ยนะคะ ตระกูลมัลฟอยก็จะแบบ
อะ ก็ไม่ชอบแหละ แต่เขาให้เงินกับอำนาจฉันได้
ฉันยุ่งเกี่ยวด้วยเป็นปกติค่ะ
ดังนั้นก็ค่อนข้างชัดนะคะว่า ถ้าเป็นแบบพวกรวยๆ พวกชนชั้นสูงของมักเกิล
พวกมัลฟอยเนี่ยไม่ปฏิเสธเลยที่จะเข้าไปยุ่งเกี่ยวต่างๆ
เพราะว่ามันเป็นการเพิ่มเงินแล้วก็อำนาจให้ตัวเองไงคะ
ถึงขนาดที่ว่ามีข่าวลือนะคะว่า
มีคนในตระกูลมัลฟอยคนนึงชื่อว่า ลูเซียส มัลฟอย
ไม่ใช่หมายถึงพ่อของเดรโก มัลฟอยที่อยู่ในเรื่องแฮร์รี่เนาะ
เพราะว่าตามธรรมเนียมของฝรั่ง เวลาเขาตั้งชื่อกัน เขาจะเอาชื่อแบบ
ชื่อปู่มาตั้งชื่อลูก ชื่อของคนนั้นต้องมาตั้งๆๆ
เอาเป็นว่านี่คือลูเซียส มัลฟอยที่ 1
ในสมัยควีนเอลิซาเบธที่ 1 ของอังกฤษค่ะ
หลายๆคนที่ตามประวัติศาสตร์อังกฤษเนี่ยก็จะรู้ใช่มั้ยคะว่า
ควีนเอลิซาเบธที่ 1 เป็นควีนที่มีอำนาจค่อนข้างมากของอังกฤษ
เป็นช่วงยุคแบบล่าอาณานิคมอะไรต่างๆ แล้วก็มีปัญหาอยู่ข้อนึง คือ
ควีนเอลิซาเบธที่ 1 ไม่เคยแต่งงานค่ะ
ซึ่งในเรื่องนี้นะคะเขาก็บอกว่าเป็นผลมาจากความกระหายอำนาจของตระกูลมัลฟอยเนี่ยแหละค่ะ
คือลูเซียส มัลฟอยที่ 1 เนี่ยเคยพยายามเหมือนกับ
พยายามจะแต่งงานกับควีนเอลิซาเบธที่ 1 ให้ได้เลยนะ
ด้วยความที่อยู่ในชนชั้นสูงอะ นึกสภาพเป็นตระกูลรวยๆตระกูลนึง
แล้วก็น่าจะเป็นตระกูลขุนนางอะนะ เพราะว่าก็ตามมาตั้งแต่วิลเลี่ยมผู้พิชิตอะนะ
ก็ไม่แปลกอะไรที่จะพยายามแต่งงานกับควีนเอลิซาเบธที่ 1 ค่ะ
ซึ่งบังเอิญว่าโดนปฏิเสธ ก็คือไม่ได้แต่ง ไม่สำเร็จ
เขาบอกว่าสาเหตุนี้ล่ะค่ะ
ทำให้ควีนเอลิซาเบธที่ 1 ไม่เคยได้แต่งงานอีกเลย
คือเวลาจะได้แต่ง ตระกูลมัลฟอยก็เข้าไปขัดขวางตลอดเลย
ด้วยความเป็นพ่อมดอะนะ ก็คงขวางไม่ยากอะไรเท่าไหร่หรอก
ซึ่งตระกูลมัลฟอยก็ดำรงชีวิตกันแบบนี้ต่อมาเรื่อยๆค่ะ
จนกระทั่งถึงปีสำคัญปีนึงค่ะ นั่นก็คือปี 1692 นั่นเอง
ปีนั้นมีความสำคัญยังไง
ไม่สำคัญอะไรกับประวัติศาสตร์จริงๆค่ะ แต่สำคัญกับประวัติศาสตร์พ่อมด
เพราะว่าในปีนั้นเป็นปีที่เขาเริ่มรณรงค์กันว่า
เรามาตั้งบทบัญญัตินานาชาติเกี่ยวกับ ความลับของพ่อมดแม่มดกันดีกว่า
คือ เราจะไม่ปรากฏตัวให้พวกมักเกิลรู้ตัวอีกแล้ว
เราจะต้องเก็บความลับของการมีตัวตนของเรานะ เราจะแยกสังคมของเราออกจากสังคมของมักเกิล
เป็นปัญหาขึ้นมาทันทีนะคะกับตระกูลมัลฟอยที่แบบ
เคยมีเงิน เคยมีอำนาจ
คือมีเงินมีอำนาจ เพราะว่าอยู่กับ ศูนย์กลางการปกครองของมักเกิลใช่มั้ยคะ
ถึงขนาดมีข่าวลือว่าพวกมัลฟอยลงทุนในหุ้น หรือลงทุนในแบบ asset ลงทุนใน currency
เขาเรียกว่าไร เล่นกับค่าเงินของมักเกิลเลยทีเดียว
ซึ่งด้วยความเป็นพ่อมดแม่มดมันก็ได้เปรียบอะนะ
ดังนั้นตระกูลมัลฟอยตอนแรกโวยแหลกเลยจ้า
ประมาณว่าแบบ ไม่เอา ฉันไม่เอาบทบัญญัตินี้
ทำไมเราจะต้องแยกตัวออกจากสังคมมักเกิลด้วย นู่นนี่นั่น
โวยไปโวยมาค่ะ จนกระทั่งวันนึง ปรากฏว่าข้อเสนอนี้สำเร็จขึ้นมา ตั้งขึ้นมาเป็นกฎหมาย
และเกิดการตั้งกระทรวงเวทมนตร์ขึ้น
แปลว่ามันเริ่มมีศูนย์กลางอำนาจใหม่ ของพวกพ่อมดแม่มดแล้วใช่มั้ย
ดังนั้น ตระกูลมัลฟอยเป็นตระกูลที่แบบ
เขาเรียกว่าไร พลิกตัวเร็วอะ
คือเป็นพวกปรับตัวเร็ว รู้หลบเป็นปีก รู้หลีกเป็นหาง
คือประมาณว่าตรงไหนเป็นศูนย์กลางอำนาจ ฉันจะไปอยู่ตรงนั้น
ตอนนี้ศูนย์กลางอำนาจไม่ใช่พวกมักเกิลอีกต่อไป
ถ้าฉันอยากจะอยู่ในโลกผู้วิเศษ ต้องอยู่ภายใต้กฎของผู้วิเศษ
ดังนั้น ศูนย์กลางอำนาจคือกระทรวงเวทมนตร์
ตระกูลมัลฟอยก็ลุกขึ้นมาเลยค่ะ แล้วก็บอกว่า
ฉันเกลียดมักเกิล!
ฉันจะสนับสนุนกฎหมายข้อนี้
ฉันจะสนับสนุนกระทรวงเวทมนตร์ ไม่มีอีกแล้ว
ตระกูลมัลฟอยจะเป็นตัวอย่างให้ทุกคนดู เราจะไม่ยุ่งเกี่ยวกับมักเกิลอีกต่อไป
และเราเป็นตระกูลเลือดบริสุทธิ์อันยิ่งใหญ่
เราจะเลิกยุ่งเกี่ยวกับมักเกิล เราจะไม่แต่งงานกับมักเกิล
เราจะไม่แต่งงานแม้แต่กับคนที่เกิดจากมักเกิล Muggle-born หรือว่าที่เรียกว่า เลือดสีโคลน นั่นเอง
พลิกเร็วมั้ย
คือแบบจากหน้ามือเป็นหลังเท้าเลยนะ พรึ่บ!
ฉันเปลี่ยนเป็นคนใหม่แล้วจ้า
ดังนั้นนะคะ ในเมื่อตระกูลมัลฟอย เริ่มมากับการก่อตั้งกระทรวงเวทมนตร์
และเป็นตระกูลที่ร่ำรวย แล้วก็เป็นตระกูลที่แบบ ให้เงินได้อะ
ก็คือ เขาเรียกว่าไร ก็คือมีทุนทรัพย์ค่อนข้างมาก
ดังนั้นตระกูลมัลฟอยนะคะ ก็เลยถืออำนาจในกระทรวงเวทมนตร์ต่อมาตั้งแต่สมัยนั้นค่ะ
ซึ่งก็มีข่าวลือมากมายนะว่าแบบ ตระกูลมัลฟอยอยู่เบื้องหลังของผู้มีอำนาจต่างๆ เช่น
คนนี้เป็นตัวเลือกที่สำคัญที่จะแบบ ลุกขึ้นมาเลือกตั้ง เป็นรัฐมนตรีกระทรวงเวทมนตร์ใช่มั้ย
ได้ ฉันให้เงิน ฉันให้เงิน ฉันให้เงิน
ดังนั้นเมื่อขึ้นมาเป็นรัฐมนตรีก็ต้องเกรงใจฉัน ก็ต้องให้ตำแหน่งฉัน
หรือว่า โหย ฝั่งตรงข้ามนี่ดูเหมือนแบบจะเลือกตั้งชนะแล้วนะ
ไม่ได้! สาปมันเลย อะไรทำนองนี้นะคะ
ก็เรียกได้ว่าตระกูลมัลฟอยเนี่ย เล่นการเมืองมาตลอด
แต่ตระกูลมัลฟอยจะไม่ทำสิ่งนึง คือ ตระกูลมัลฟอยจะไม่ออกหน้าเอง
เขาจะไม่แบบว่าลุกขึ้นมาเป็นรัฐมนตรีว่าการกระทรวงเวทมนตร์หรืออะไรอย่างนี้
ไม่ เขาจะคอยอยู่ข้างหลังแล้วก็แบบ ฉันให้เงิน
แต่ถ้าประสบความสำเร็จแล้ว ช่วยฉันด้วยนะ อะไรทำนองนี้
เพราะว่าตระกูลมัลฟอยจะเป็นตระกูลที่ไม่มีการทำผิด
คือไม่มีการโดนจับ ขึ้นศงขึ้นศาล
คือไม่เคยทำไรเองไง เป็นแค่ผู้สนับสนุน ให้คนอื่นทำเท่านั้นเลยค่ะ
ดังนั้นจะเห็นว่าในยุคต่อๆมาเนี่ย พวกมัลฟอยค่อนข้าง จะอินกับเรื่องเลือดบริสุทธิ์ เพราะว่าไร
เพราะพวกตระกูลเลือดบริสุทธิ์เขาเป็นแบบ 28 ตระกูลศักดิ์สิทธิ์อะไรกันอย่างนี้
การที่ได้เข้าไปอยู่ใกล้พวกนั้นน่ะ มันเพิ่มทั้งเงินและเพิ่มทั้งอำนาจ
ดังนั้นพวกมัลฟอยก็เลยเข้าไปคลุกคลีกับพวกนั้นเลยค่ะ
อย่างไรก็ดี มีสิ่งนึงที่ตระกูลมัลฟอยแตกต่างจากตระกูลพวกนี้
คือ ตระกูลมัลฟอยฉลาดพอที่จะรู้เรื่องชีววิทยา
รู้ว่าการแต่งงานในระหว่างญาติที่ใกล้ๆกัน
มันอาจจะทำให้เกิดลูกที่มีสติปัญญาไม่โอเค หรือว่าอารมณ์ฉุนเฉียวง่ายผิดปกติ
ดังนั้น แตกต่างจากตระกูลก๊อนท์
ตระกูลก๊อนท์คือตระกูลที่เป็นทายาทสลิธีริน จำได้ปะ ที่เป็นคุณตาของคุณลอร์ดโวลเดอมอร์นะคะ
แล้วก็ต่างจากตระกูลเลสแตรงจ์ ของเบลลาทริกซ์ เลสแตรงจ์ ที่แบบอารมณ์ฉุนเฉียวแล้วก็ดูบ้าๆตลอดเวลา
แม้ว่าเบลลาทริกซ์จริงๆจะมาจากตระกูลแบล็กก็ตามนะ
คือพวกเนี้ยแต่งงานกันเอง แต่งกันไปแต่งกันมา วนๆอยู่ในตระกูลเลือดบริสุทธิ์
ทำให้แบบว่า Genetic มันไม่โอเค นึกออกใช่ปะ
ดังนั้นตระกูลมัลฟอยนะคะ จะแต่งงานไปกับญาติห่างๆเท่านั้น
แล้วก็บางครั้งจะยอมรับการแต่งงานกับเลือดผสมอะ
คือประมาณว่า เออ Half-blood ได้
คือถ้าสมมติว่าคนนี้เป็น Muggle-born ไปแต่งงานกับอีกคนที่เป็นพ่อมดแท้
มีลูกลงมาอีกชั้นนึง ตระกูลมัลฟอยแต่งด้วยได้ค่ะ
ตระกูลมัลฟอยก็ดำรงชีวิตกันแบบนี้มาเรื่อยๆ
สะสมเงิน สะสมอำนาจ ไม่ว่าจะเป็นเงินของฝั่งพ่อมด หรือเงินของฝั่งมักเกิลนะคะ
ที่สำคัญนะมีข่าวลือกัน เห็นได้ชัดว่าใช้คำว่าข่าวลือ
เพราะว่ามัลฟอยไม่เคยออกหน้าใช่มั้ยคะ
มีข่าวลือกันว่าระหว่างที่สะสมเงิน สะสมอำนาจต่างๆเนี่ย
ตระกูลมัลฟอยก็ไปปรากฏตัว ในเหตุการณ์สำคัญเยอะแยะมากมาย
เช่น ในช่วง The Black Death
หลายๆคนถ้าศึกษาพวกประวัติศาสตร์ยุโรป น่าจะรู้เนาะว่ามันมีช่วงนึงที่แบบ
มีโรคระบาดหนักๆอยู่ในยุโรปใช่มั้ยคะ แล้วคนตายไปเยอะมาก
เขาบอกว่าช่วงนั้นตระกูลมัลฟอยก็เนียนฆ่ามักเกิลไปเยอะมาก
เพื่อที่จะยึดที่ดินรอบๆตัวเอง มาแบบขยายอาณาเขตของตัวเองอะไรทำนองนี้ค่ะ
และทั้งหมดนี้ก็คือเรื่องราวเกี่ยวกับตระกูลมัลฟอยนั่นเอง
ก็จะทำให้เราเข้าใจได้ขึ้นเนอะเยอะว่าลูเซียส มัลฟอย พ่อของเดรโก มัลฟอย
กับเดรโก มัลฟอย ทำไมกลายเป็นคนแบบนี้ แล้วก็ทำไมถึงมีนิสัยอย่างนี้
อย่างจะเห็นว่าตอนที่โวลเดอมอร์เข้ามา ลูเซียส มัลฟอยก็เห็นว่ามันเป็นศูนย์กลางอำนาจใหม่ใช่มั้ย
ก็รีบเข้าไปสนับสนุน
แล้วตอนที่โวลเดอมอร์ตกจากอำนาจทั้งสองรอบ
ตระกูลมัลฟอยไม่เคยผิดเลย
รอบแรกก็แก้ตัวได้โดยการบอกว่า อ๋อ อยู่ในคาถาสะกดใจ
โดนเสกคาถาใส่ ฉันไม่ได้เต็มใจเลย
ส่วนครั้งที่สองก็แก้ตัวได้โดยการบอกว่า
ฉันจะให้รายชื่อของคนที่เกี่ยวข้องกับโวลเดอมอร์ทั้งหมด
แล้วสุดท้ายก็ไม่โดนเอาผิดอะไร นึกออกปะ
ดังนั้นนะคะ นี่แหละธรรมชาติของตระกูลมัลฟอย ตระกูลที่หลายๆคนชื่นชอบค่ะ
เป็นไงบ้างคะคลิปนี้ ถ้าใครชื่นชอบคลิปนี้นะคะ
อย่าลืมกดไลก์เป็นกำลังใจให้วิว แล้วก็กดแชร์เพื่อชวนเพื่อนๆมาดูด้วยกันค่ะ
อยากรู้เรื่องราวอะไรเพิ่มเติม ไม่ว่าจะเป็นเรื่องแฮร์รี่หรือว่าเรื่องอื่นๆ
คอมเมนท์คุยกันด้านล่างนะคะ
แล้วพบกันใหม่โอกาสหน้าค่ะ บ๊ายบาย
สวัสดีค่ะ
เอาจริงนะคะนี่เป็นจุดนึงที่ชอบมากในเรื่องแฮร์รี่ คือ
เจ.เค.โรว์ลิงมีความสามารถพิเศษในการแบบ แทรกเรื่องราวของพ่อมดเข้าไปในประวัติศาสตร์ที่มีจริงๆ
ดังนั้นถ้าเป็นคนที่แม่นประวัติศาสตร์พอสมควรแล้วแบบ
ลองจินตนาการดูตรงนู้นตรงนี้จะเห็นว่าแบบ เฮ้ย
มันเข้าไปแบบพอดีเป๊ะเลย คือมันแทรกเข้าไปแล้วมันเนียนอะ
อย่างเช่นเรื่องแบบ วิลเลี่ยมผู้พิชิต
หรือเรื่องควีนเอลิซาเบธที่ 1 อะไรยังงี้
มันเหมือนพยายามเอาโลกเวทมนตร์เข้าไปอธิบายโลกที่เราอยู่
แล้วมันทำให้จินตนาการเราพลุ่งพล่านมากว่าแบบ เฮ้ย มันเกิดขึ้นจริงๆรึเปล่า อะไรยังงี้นะคะ
ถึงจะรู้ว่าเป็นเรื่องแต่งก็ตาม แต่มันก็อินดีไง
นี่คือสาเหตุที่ทำให้แฮร์รี่โด่งดัง
แล้วก็เป็นสาเหตุที่เด็กหลายคนยังรอจดหมายจากฮอกวอตส์ ในวันที่ตัวเองอายุครบสิบเอ็ดอยู่ค่ะ
โอเค วันนี้ลาไปก่อนนะคะ บ๊ายบาย สวัสดีค่ะ